CELEX: 62015CN0309
Language: fi
Date: 2015-06-18 00:00:00
Title: Asia C-309/15: Valitus, jonka Real Express Srl on tehnyt unionin yleisen tuomioistuimen (yhdeksäs jaosto) 18.6.2015 asiassa T-580/13, Real Express v. SMHV, 21.4.2015 antamasta määräyksestä

30.11.2015   
            
            
               FI
            
            
               Euroopan unionin virallinen lehti
            
            
               C 398/12
            
         Valitus, jonka Real Express Srl on tehnyt unionin yleisen tuomioistuimen (yhdeksäs jaosto) 18.6.2015 asiassa T-580/13, Real Express v. SMHV, 21.4.2015 antamasta määräyksestä
   (Asia C-309/15)
   (2015/C 398/15)
   Oikeudenkäyntikieli: englanti
   
      Asianosaiset
   
   
      Valittaja: Real Express Srl (edustaja: avocat C. Anitoae)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV), MIP Metro Group Intellectual Property GmbH & Co. KG
   
      Vaatimukset
   
   
               —
            
            
               Unionin yleisen tuomioistuimen 21.4.2015 asiassa T-580/13 antama valituksenalainen määräys on kumottava
            
         
               —
            
            
               unionin tuomioistuimen on käytettävä täyttä harkintavaltaansa ja hallussaan olevien tietojen nojalla hyväksyttävä Real Express Srl:n kanne neljännen valituslautakunnan 16.9.2013 asiassa R 1519/2012-4 tekemästä päätöksestä, tai toissijaisesti palautettava asia unionin yleiseen tuomioistuimeen uudelleentarkastelua varten
            
         
               —
            
            
               SMHV ja väliintulija on velvoitettava korvaamaan valittajan oikeudenkäyntikulut sekä ensimmäisessä oikeusasteessa että valitusmenettelyssä.
            
         
      Oikeudelliset perusteet ja pääasialliset perustelut
   
   
               1.
            
            
               Unionin yleinen tuomioistuin otti määräyksen antaessaan huomioon kaikki valittajan perusteet lukuun ottamatta kannekirjelmän 23 ja 25 kohdissa mainittuja perusteita, joiden mukaan väliintulija oli vilpillisessä mielessä hakiessaan yhteisön tavaramerkkiä REAL, jonka kanssa saman ja samoja luokkia varten rekisteröidyn yhteisön tavaramerkin kieltämistä valittajat olivat vaatineet niiden Romaniassa olevien aikaisempien oikeuksien nojalla. Neljännelle valituslautakunnalle toimitettiin merkitykselliset tuomioistuinten vahvistukset. Unionin yleinen tuomioistuin ei ottanut huomioon asetuksen N:o 207/2009 (1) 63 artiklan 2 momentin ja 64 artiklan 1 momentin mukaisia valituslautakunnan velvollisuuksia.
            
         
               2.
            
            
               Unionin yleinen tuomioistuin tulkitsi valituksenalaisen määräyksen 38 ja 39 kohdassa virheellisesti komission asetuksen (EY) N:o 2868/1995 (2) 15 säännön 2 kohdan h alakohdan iii alakohtaa ja 17 säännön 1 kohdan 4 alakohtaa ja asetuksen N:o 207/2009 75 artiklaa ja 78 artiklan 1 kohdan a ja b alakohtaa. Unionin yleinen tuomioistuin sovelsi valituksenalaisen määräyksen 41 ja 42 kohdassa virheellisesti asetuksen N:o 207/2009 80 artiklan 1, 2 ja 3 kohtaa ja asetuksen N:o 2868/1995 53 ja 53a sääntöä ja sisämarkkinoiden harmonisointiviraston (tavaramerkit ja mallit) menettelyjä koskevassa käsikirjassa osassa A, yleiset säännökset, 6 kohta, päätöksen kumoaminen ja merkintöjen poistaminen rekisteristä ja virheiden oikaiseminen, olevaa viraston pääjohtajan tiedonannon nro 11/98 4 sivun 5 kohtaa, eikä se tämän vuoksi myöntänyt, että valituslautakunta oli loukannut oikeusvarmuuden ja prosessiekonomian periaatteita ja väitemenettelyn tarkoitusta sallia tavaramerkkien väliset riidat ennen rekisteröimistä, ja jätti säännösten vastaisesti ottamatta huomioon Real Express Srl:n esittämiä tosiseikkoja, olosuhteita ja todisteita, jotka olisivat olleet merkityksellisiä väitemenettelyn ratkaisulle.
            
         
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).
   
      (2)  Yhteisön tavaramerkistä annetun asetuksen (EY) N:o 40/94 täytäntöönpanosta 13.12.1995 annettu komission asetus (EY) N:o 2868/95 (EYVL L 303, s. 1).